**Mentalfest 2024.**

**MENTALNO ZDRAVLJE NA RADNOM MJESTU KAO PRIORITET**

**07.10.2024., 13.00 Vijećnica Grada Rijeke, Korzo 16**

* **Otvorenje Mentalfesta i tribina: Zapošljavanje osoba s invaliditetom**

Pravo na rad i stvaranje uvjeta za zapošljavanje za osobe s teškoćama mentalnog zdravlja vrlo je važno za potpuno uključivanje u zajednicu. Ovom tribinom želimo započeti dijalog u zajednici o ovoj važnoj temi i eventualno potaknuti neke pozitivne promjene.

Martina Baiocco, Dom za odrasle osobe Turnić, ravnateljica

Nenad Seifert, Hrvatska udruga poslodavaca, Regionalni ured Rijeka, direktor

Nataša Kovačić Stilinović, Hilton Costabella Beach Resort & Spa, direktorica ljudskih resursa

Kristina Kleva i Melita Seršić, Hrvatski zavod za zapošljavanje, Područna služba Rijeka, CISOK

Kristina Manestar, Dom za odrasle osobe Turnić, psihologinja

* Štand na Korzu 10.00 – 13.00

**08.10. 2024., 17.00 Gradska knjižnica Rijeka, Viktora Cara Emina 1.**

* **Predavanje za građane i profesionalce: Izazovi mentalnog zdravlja u odrasloj dobi**

Mentalno zdravlje važno je čuvati svakoj fazi života i potrebno što više o njemu govoriti. Predavanje o zanimljivim temama koja se tiču mentalnog zdravlja u različitim životnim fazama održat će se u prekrasnom ambijentu nove knjižnice te je namijenjeno svima koji žele čuti nešto aktualno.

„Jesen života: mentalno zdravlje (žena) u menopauzi“

Barbara Vlaše Roman, mr.spec.klin.psih.

"Kako stručnjaci za mentalno zdravlje brinu o vlastitom mentalnom zdravlju?“

Ines Jakovčić, klin.psih., KBT i shema terapeutkinja, univ.spec.psych.

„Kako ostati mentalno svjež u starije životno doba“

Nevenka Vlah, univ.mag.sanit.publ., prim.Helena Glibotić Kresina, dr.med., spec.javnog zdravstva

**09.10. 2024., 15.30 Boćarija Doma Turnić, Giuseppea Carabina 6**

* **Dan Doma Turnić**

Dan Doma Turnić obilježava se upravo 10. listopada, na Svjetski dan mentalnog zdravlja. Klasične načine obilježavanje posljednjih godina zamijenili smo tjednom Mentalfesta. Zato nam je želja da se ove godine u novouređenom prostoru Boćarije Doma Turnić korisnici predstave koncertom, Kuc kuc Cabaretom te zajedno s gostima pogledaju dokumentarni film prijatelja Doma, pokojnog riječkog režisera Bernardina Modrića projekcija „Tko je ovdje lud“.

**09.10. 2024., 14.00 – 16.00 Psihijatrijska bolnica Lopača , Lopača 11, Dražice**

* **Dan otvorenih vrata u PB Lopača**

U prvom dijelu predstavljanja posjetitelji će biti upoznati s radom i funkcioniranjem ustanove, dok će kasnije imati mogućnost individualnih razgovora sa stručnjacima iz područja mentalnog zdravlja. Bit će postavljen i štand s radovima pacijenata i korisnika Psihijatrijske bolnice Lopača

* **10.10. 2024., 16.30 Boćarija Doma Turnić, Giuseppea Carabina 6**

Udruga Prostor iz Beograda i Tavan iz Sarajeva - edukacija za osobe s iskustvom teškoća mentalnog zdravlja

**11.10. 2024., 10.00 Boćarija Doma Turnić, Giuseppea Carabina 6**

* **Edukacija ,, Možeš li me vidjeti, možeš li me čuti, možeš li me osjetiti,,**

Dvodnevna radionica ,, Možeš li me vidjeti, možeš li me čuti, možeš li me osjetiti,, namijenjena je osobama s iskustvom teškoća mentalnog zdravlja, u sklopu koje će polaznici kroz vizualnu interakciju stvarati novi vid komunikacije te kroz likovno prikazivanje svojih misli, poruka i osjećaja ispričati dijelove svoje priče.

Radionice su dio projekta Mad Balkans u kojem je Dom Turnić partner. Radionice će voditi stručnjaci iz partnerskih udruga u provođenju ovog projekta Tavan iz Sarajeva i Prostor iz Beograda.

**11.10. 2024., 17.00 Book caffe Dnevni boravak, Ciottina 12/a**

* **Živa knjižnica**

Projekt Živa knjižnica je metoda kojom se nastoji promicati dijalog, smanjiti predrasude i potaknuti na međusobno razumijevanje. U živoj knjižnici umjesto posuđivanja knjiga kao predmeta posjetitelj može posuditi knjige-ljude. Posjetitelj posuđuje ljude i s njima razgovara te preispituje svoja stajališta, uvjerenja i predrasude. Sve knjige-ljudi su na neki način osobno povezani s poteškoćama u mentalnom zdravlju. Živa knjižnica se u sklopu Mentalfesta održava od 12. listopada 2016.

**Tijekom tjedna - radijska emisija Tko je ovdje lud**

Prva emisija Tko je ovdje lud emitirana je na Radio Rijeci, 10. listopada 2016. godine u 21.30. Emisija je dobila nagradu Marija Jurić Zagorka HND-a za najbolju emisiju 2018.g.

U programu aktivno sudjeluje više korisnika Doma Turnić, a u radu su se priključile i osobe s iskustvom mentalnih poteškoća iz lokalne zajednice.

Projektom Radijske emisije nastojimo promicati dijalog i smanjiti predrasude u društvu, kao i stigmatizaciju osoba s iskustvom mentalnih poteškoća.